কবীর চৌধুরী: আমি বই মেলাটাকে ভাল চোখেই দেখি, কেউ কেউ নিন্দা করে এর ব্যবসায়িক দিকটা দেখে। কিন্তু গ্রন্থ প্রকাশকদের দৃষ্টিভঙ্গির দিক থেকে, এটার তো একটা ব্যবসায়িক দিক আছেই এবং এই বই মেলার জন্য প্রকাশকরাও অপেক্ষা করে থাকে। পাঠকরা অপেক্ষা করে থাকে। লেখকরাও তাদের বই নিয়ে আসার জন্য ব্যস্ত থাকেন। সেই দিক থেকে আমি বই মেলাটাকে ভালই মনে করি। শুধু আমার মনে হয়, যেটা করার চেষ্টা হচ্ছে, বই মেলার পরিচালক কর্তৃপক্ষকে দেখতে হবে যে মুক্তিযুদ্ধের চেতনা বিরোধী বা বাঙালী জাতীয়তাবাদের বিরোধী কিংবা ধর্মান্ধতার সপক্ষে বই কতজন লিখছেন এবং স্টলে তা কী হারে দেখা যাচ্ছে। সেক্ষেত্রে একটা ব্যবস্থা নেয়ার কথা ভাবতে হবে।